முதலில் தலைப்பு. “தமிழுக்கு அழிவென்று பேர்” என்றால் என்ன பொருள்? தமிழே அழிவு என்று பொருளா? ‘தமிழுக்கு அமுதென்று பேர்’ என்ற பாரதிதாசனின் வரிகளை அடியட்டி இந்தத் தலைப்பு இடப்பட்டிருக்கலாம். தமிழ் இலக்கணத்தைப் படித்திருந்தால், பாரதிதாசன் தமிழை அமுதென உருவகப் படுத்தியிருக்கிறார் என்று அறியலாம். இந்தக் கட்டுரை ஆசிரியர் .தமிழை அழிவென்று உருவகப் படுத்துகிறாரா? தமிழை மற்றவர்கள் அழிக்க முற்பட்டுக் கொண்டிருக்கிறார்கள் என்று பயமுறுத்தும் கட்டுரையின் தலைப்பு , தமிழையே அழிவாக உருவகப்படுத்தினால், கட்டுரையின் பொருளுக்கு நேர் எதிரான பொருளைத் தருவதாகாதா?